5. Analyse om muligt standsningssted i [adresse] (Åben)
Tidl. politisk behandling BY, 30.05.23, pkt. 3 
Forventet sagsgang
TM-U, ØK, BY
Lovgrundlag
SAGENS INDHOLD
Byrådet besluttede 30. maj 2023 at godkende en bevilling til at gennemføre en 
ekstern konsulentanalyse af perspektiverne i en genåbning af Laurbjerg Station. 
Formålet med analysen har været at få nye perspektiver, potentialer og muligheder 
baseret på et tidssvarende datagrundlag.
Favrskov Kommune har på den baggrund sammen med Favrskov4ren indgået aftale med Anders Bach (senere 
SYSTRA Danmark A/S) om at analysere potentialer og konsekvenser af en genåbning af Laurbjerg Station.
Byrådet forelægges i denne sag analysen, som konkluderer, at en genåbning af Laurbjerg Station har 
signifikant betydning for bosætningen og helhedsplanen for [adresse] og opland på baggrund af den mere 
smidige kollektive trafik. Denne mobilitetsforbedring vurderes samtidig at have væsentlig værdi for 
erhvervsudviklingen i området. En genåbning vil ligeledes bidrage positivt til CO2-regnskabet, da færre vil 
køre i bil. 
VURDERING
Teknik og Miljø vurderer, at analysen giver grundlag for, at der søges genoptaget dialog med 
Transportministeriet og Folketingets transportudvalg om en genåbning af Laurbjerg Station. 
En genåbning af stationen er aktualiseret og vigtigheden forøget, da tiltrækning af borgere og virksomheder 
har stor betydning for realiseringen af helhedsplanen i [adresse].
Elementer som elektrificering af jernbanenettet samt skrinlægning af den statslige plan om en timemodel 
giver tilstrækkelig kapacitet på strækningen, så regionaltogene fremover vil kunne standse i [adresse]. Den 
ledige kapacitet på strækningen giver mulighed for timedrift på [adresse], hvis stationen genåbnes.
En genåbning af [adresse] vil styrke mobiliteten og sammenhængskraften i [adresse], 
da samspillet med den øvrige kollektive trafik (busruter og Flextrafik) vil give stærkt øgede 
mobilitetsmuligheder for borgere i [adresse] samt i oplandsbyerne, f.eks. [adresse], [adresse] og [adresse].
Pendlingsmulighederne for borgerne i [adresse] og opland kan øges væsentligt. Der kan desuden opnås 
store fordele ved stærkt reducerede rejsetider til de større byer, hvilket er gavnligt for bosætningen og 
erhvervsudviklingen i området. 
Rejsetiderne ved pendling til [adresse], Viborg eller Aalborg ligger inden for den tidsramme, som mange 
borgere bosætter sig efter. Det vil sige fra 30 minutter til maksimalt 60 minutters transporttid til/fra arbejde 
eller studie.
[adresse]: EMN-2020-30689
Dok-ID: 3621569
Sagsbehandler: cbra
Teknik- og Miljøudvalget
6. december 2023  15:00
Rejsetiden fra [adresse] til [adresse] med tog vil være 31 minutter. Forundersøgelsen skitserer 
rejsetidsbesparelser på 20 minutter i myldretiden og op til 60 minutter uden for myldretiden. Det bemærkes, 
at rejsetidsbesparelserne er angivet ved en sammenligning med anden kollektiv trafik. Frekvensen for den 
kollektive bustrafik er lavere uden for myldretiden, hvorfor tidsbesparelsen bliver højere, hvis der etableres 
togtrafik mellem [adresse] og [adresse].
Etablering af standsningsstedet i [adresse] vil have stor positiv indvirkning på klimaet i form af reduceret 
CO2-udledning, da rapporten konkluderer at ca. 200 biler fjernes fra vejene. Dermed bidrager dette tiltag 
også til at fremme Favrskov Kommunes klimaplan.
Målsætningen om øget fremkommelighed påvirkes også i positiv retning, da en reduktion på 200 
personbiler medvirker til at reducere trængselsudfordringen i trafikken.  
Teknik og Miljø vurderer ud fra datagrundlaget og den foreliggende rapport, at der kan være baggrund for 
at genoptage den politiske dialog om genåbning af stationen med Transportministeren og Folketingets 
Transportudvalg.
Teknik og Miljø bemærker, at analysen ikke indeholder en egentlig samfundsøkonomisk beregning af 
effekterne af en genåbning af stationen, herunder beregninger af drifts- og anlægsøkonomien. Der er 
desuden ikke vurderet på eventuelt afledte effekter af en station som fx forlængede rejsetider fra andre 
stationer på jernbanestrækningen.
ØKONOMI
Sagen har ingen økonomiske konsekvenser for Favrskov Kommune.
INDSTILLING
Direktøren for Teknik og Miljø indstiller til Byrådet:
1.
At analysen lægges til grund for fornyet politisk dialog. 
BESLUTNING
.
Teknik- og Miljøudvalget, 6. december 2023:
Fraværende: Ingen
Indstilles godkendt.
Bilag

Laurbjerg St_Færdig rapport v. 2.1 (3633991)

Understøttelse af FN Verdensmål (3614122)
